text: Tilde er den yngste i Folketinget
  25 juni 2015 kl. 15.46
  Et kanonvalg til Dansk Folkeparti her i TV SYDs område sender unge Tilde Bork i Folketinget.
  
  Tilde Bork Pedersen, Dansk Folkeparti, der blev valgt i Hedensted-kredsen, er en af de nye ansigter på Christiansborg.
  Ikke bare er hun ny, med sine 21 år bliver hun også det yngste medlem af Folketinget.
  Tilde Bork, der torsdag er nyuddannet finansøkonom, har første arbejdsdag i Folketinget den 2. juli og er glad for sit valg.
  - Jeg synes, det er en rigtig stor ære at blive valgt i Folketinget, siger hun til TV SYD.
  Hun er valgt i Hedenstedkredsen, hvor hun med 877 personlige stemmer fik flest DF-stemmer efter partifællen Hans Kristian Skibby.
  Hør hende fortælle om sit valg. (Varighed: 0:31 min.)
  